title: Deċiżjoni tal-Kunsill 2011/70/PESK tal- 31 ta’ Jannar 2011 li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu

text:
               2.2.2011

               MT

               Il-Ġurnal Uffiċjali tal-Unjoni Ewropea

               L 28/57

         DEĊIŻJONI TAL-KUNSILL 2011/70/PESK
   tal-31 ta’ Jannar 2011
   li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Diċembru 2001, il-Kunsill adotta l-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu (1).

               (2)

               Fit-12 ta’ Lulju 2010, il-Kunsill adotta d-Deċiżjoni 2010/386/PESK li taġġorna l-lista ta’ persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK (2).

               (3)

               F’konformità mal-Artikolu 1(6) tal-Pożizzjoni Komuni 2001/931/PESK, hu meħtieġ li ssir reviżjoni kompleta tal-lista ta’ persuni, gruppi u entitajiet li għalihom tapplika l-Pożizzjoni Komuni 2010/386/PESK.

               (4)

               Din id-Deċiżjoni tistabbilixxi r-riżultat tar-reviżjoni li l-Kunsill għamel fir-rigward tal-persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (5)

               Soġġett għall-appell pendenti fil-Kawża T-348/07, il-Kunsill ikkonkluda li l-persuni, il-gruppi u l-entitajiet l-oħra li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK kienu involuti f’atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fis-sens tal-Artikolu 1(4) ta’ dik il-Pożizzjoni Komuni, u li huma għandhom ikomplu jkunu soġġetti għall-miżuri restrittivi speċifiċi previsti fiha.

               (6)

               Minħabba l-appell pendenti fil-Kawża T-348/07, il-Kunsill iddeċieda li l-Deċiżjoni tal-Kunsill 2010/386/PESK m’għandhiex titħassar fir-rigward ta’ grupp wieħed. Ir-reviżjoni fir-rigward ta’ dak il-grupp għadha għaddejja.

               (7)

               Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun aġġornata kif meħtieġ,

         ADOTTA DIN ID-DEĊIŻJONI:
   Artikolu 1
   Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun dik stabbilita fl-Anness għal din id-Deċiżjoni.
   Artikolu 2
   Id-Deċiżjoni 2010/386/PESK hija b’dan imħassra ħlief fejn hija tikkonċerna l-grupp imsemmi fl-entrata numru 25 tal-Parti 2 tal-Anness tagħha.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta’ Jannar 2011.

            Għall-Kunsill

            Il-President

         C. ASHTON

      (1)  ĠU L 344, 28.12.2001, p. 93.

      (2)  ĠU L 178, 13.7.2010, p. 28.

      ANNESS

         LISTA TA’ PERSUNI, GRUPPI U ENTITAJIET IMSEMMIJA FL-ARTIKOLU 1, LI GĦALIHOM JAPPLIKAW L-ARTIKOLU 2, 3 U 4 TAL-POŻIZZJONI KOMUNI 2001/931/PESK

      1.   Persuni

                  1.

                  ABOU, Rabah Naami (magħruf ukoll bħala Naami Hamza; magħruf ukoll bħala Mihoubi Faycal; magħruf ukoll bħala Fellah Ahmed; magħruf ukoll bħala Dafri Rèmi Lahdi) imwieled fl-1.2.1966 f’Alġeri (l-Alġerija) - membru ta’ “al-Takfir” u “al- Hijra”

                  2.

                  ABOUD, Maisi (magħruf ukoll bħala “l-Abderrahmane Svizzeru”) imwieled fis- 17.10.1964 f’Alġeri (l-Alġerija) - membru ta’ “al-Takfir” u “al-Hijra”

                  3.

                  AL-MUGHASSIL, Ahmad Ibrahim (magħruf ukoll bħala ABU OMRAN; magħruf ukoll bħala AL-MUGHASSIL, Ahmed Ibrahim) imwieled fis-26.6.1967 f’Qatif-Bab al Shamal (Arabja Sawdita); ċittadin tal-Arabja Sawdita

                  4.

                  AL-NASSER, Abdelkarim Hussein Mohamed, imwieled f’Al Ihsa (l-Għarabja Sawdija); ċittadin tal-Għarabja Sawdija

                  5.

                  AL YACOUB, Ibrahim Salih Mohammed, imwieled fis- 16.10.1966 f’Tarut, l-Għarabja Sawdija; ċittadin tal-Għarabja Sawdija

                  6.

                  ARIOUA, Kamel (magħruf ukoll bħala Lamine Kamel) imwieled fit- 18.8.1969 f’Kostantin (l-Alġerija) - membru ta’ “al-Takfir” u “al-Hijra”

                  7.

                  ASLI, Mohamed (magħruf ukoll bħala Dahmane Mohamed) imwieled fit- 13.5.1975 f’Ain Taya (l-Alġerija) - membru ta’ “al-Takfir” u “al-Hijra”

                  8.

                  ASLI, Rabah imwieled fit- 13.5.1975 f’Ain Taya (l-Alġerija)- membru ta’ “al-Takfir” u “al-Hijra”

                  9.

                  ATWA, Ali (magħruf ukoll bħala BOUSLIM, Ammar Mansour; magħruf ukoll bħala SALIM, Hassan Rostom), il-Libanu, imwieled fl-1960 fil-Libanu; ċittadin tal-Libanu

                  10.

                  BOUYERI, Mohammed (magħruf ukoll bħala Abu Zubair; magħruf ukoll bħala Sobiar; magħruf ukoll bħala Abu Zoubair), imwieled fit-8.3.1978 f’Amsterdam (l-Olanda) - membru tal-“Hofstadgroep”

                  11.

                  DARIB, Noureddine (magħruf ukoll bħala Carreto; magħruf ukoll bħala Zitoun Mourad) imwieled fl- 1.2.1972 fl-Alġerija - membru ta’ “al-Takfir” u “al-Hijra”

                  12.

                  DJABALI, Abderrahmane (magħruf ukoll bħala Touil) imwieled fl-1.6.1970 fl- Alġerija - membru ta’ “al-Takfir” u “al-Hijra”

                  13.

                  EL FATMI, Nouredine (magħruf ukoll bħala Nouriddin EL FATMI; magħruf ukoll bħala Nouriddine EL FATMI; magħruf ukoll bħala Noureddine EL FATMI; magħruf ukoll bħala Abu AL KA’E KA’E; magħruf ukoll bħala Abu QAE QAE; magħruf ukoll bħala FOUAD; magħruf ukoll bħala FZAD; magħruf ukoll bħala Nabil EL FATMI; magħruf ukoll bħala Ben MOHAMMED; magħruf ukoll bħala Ben Mohand BEN LARBI; magħruf ukoll bħala Ben Driss Muhand IBN LARBI; magħruf ukoll bħala Abu TAHAR; magħruf ukoll bħala EGGIE), imwieled fil-15.8.1982 f’Midar (il-Marokk), Nru tal-passaport (il-Marokk) N829139 - membru tal-“Hofstadgroep”

                  14.

                  EL-HOORIE, Ali Saed Bin Ali (magħruf ukoll bħala AL-HOURI, Ali Saed Bin Ali; magħruf ukoll bħala EL-HOURI, Ali Saed Bin Ali) imwieled fl- 10.7.1965 jew il- 11.7.1965 f’El Dibabiya, (l-Għarabja Sawdija); ċittadin tal-Għarabja Sawdija

                  15.

                  FAHAS, Sofiane Yacine, imwielda fl- 10.9.1971 f’Alġeri (l-Alġerija) - membru ta’ “al-Takfir” u “al-Hijra”

                  16.

                  IZZ-AL-DIN, Hasan (magħruf ukoll bħala GARBAYA, AHMED; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil- Libanu, ċittadin tal-Libanu

                  17.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                  18.

                  MOKTARI, Fateh (magħruf ukoll bħala Ferdi Omar) imwieled fis- 26.12.1974 f’Hussein Dey (l-Alġerija) - membru ta’ “al-Takfir” u “al-Hijra”

                  19.

                  NOUARA, Farid imwieled fil- 25.11.1973 f’Alġeri (l-Alġerija) - membru ta’ “al-Takfir” u “al-Hijra”

                  20.

                  RESSOUS, Hoari (magħruf ukoll bħala Hallasa Farid) imwieled fil-11.9.1968 f’Alġeri (l-Alġerija) - membru ta’ “al-Takfir” u “al-Hijra”

                  21.

                  SEDKAOUI, Noureddine (magħruf ukoll bħala Nounou) imwieled fit- 23.6.1963 f’Alġeri (l-Alġerija) - membru ta’ “al-Takfir” u “al-Hijra”

                  22.

                  SELMANI, Abdelghani (magħruf ukoll bħala Gano) imwieled fl- 14.6.1974 f’Alġeri (l-Alġerija) - membru ta’ “al-Takfir” u “al-Hijra”

                  23.

                  SENOUCI, Sofiane imwielda fil-15.4.1971 f’Hussein Dey (l-Alġerija) - membru ta’“al-Takfir” u “al-Hijra”

                  24.

                  TINGUALI, Mohammed (magħruf ukoll bħala Mouh di Kouba) imwieled fil- 21.4.1964 fi Blida (l-Alġerija) - membru ta’ “al-Takfir” u “al-Hijra”

                  25.

                  WALTERS, Jason Theodore James (magħruf ukoll bħala Abdullah; magħruf ukoll bħala David), imwieled fis- 6.3.1985 f’Amersfoort (l-Olanda), Nru tal-passaport (l-Olanda) NE8146378 - membru tal-“Hofstadgroep”

            2.   Gruppi u entitajiiet

                  1.

                  L-“Organizzazzjoni Abu Nidal” - “ANO”, (magħrufa ukoll bħala l-“Kunsill Rivoluzzjonarju ta’ Fatah”, il-“Brigati Rivoluzzjonarji Għarab”, “Settembru l- Iswed”, u l-“Organizzazzjoni Rivoluzzjonarja tal-Musulmani Soċjalisti”)

                  2.

                  “Il-Brigata tal-Martri ta’ Al-Aqsa”

                  3.

                  “Al-Aqsa e.V.”

                  4.

                  “Al-Takfir” u “al-Hijra”

                  5.

                  “Aum Shinrikyo” (magħruf ukoll bħala “AUM”, magħruf ukoll bħala “Aum Verita Suprema,” magħruf ukoll bħala “Aleph”)

                  6.

                  “Babbar Khalsa”

                  7.

                  Il-“Partit Komunista tal-Filippini”, inkluża n-“New Peoples Army” - “NPA”, il-Filippini

                  8.

                  “Gama’a al-Islamiyya” (“Grupp Islamiku”), (magħruf ukoll bħala “Al-Gama’a al-Islamiyya” - “IG”) “İslami Büyük Doğu Akıncılar Cephesi”“IBDA-C“(Il-Front Kbir Islamiku tal- Ġellieda tal-Lvant)

                  9.

                  “İslami Büyük Doğu Akıncılar Cephesi”“IBDA-Ć” (Il-Front Kbir Iżlamiku tal-Ġellieda tal-Lvant)

                  10.

                  “Hamas”, inkluż “Hamas-Izz al-Din al-Qassem”

                  11.

                  “Hizbul Mujahideen “ - “HM”

                  12.

                  “Hofstadgroep”

                  13.

                  Il-“Fondazzjoni tal-Art Imqaddsa għas-Soljev u l-Iżvilupp”

                  14.

                  Il-“Federazzjoni Internazzjonali taż-Żgħażagħ Sikh” - “ISYF”

                  15.

                  Il-“Forza Khalisan Zindabad” - “KZF”

                  16.

                  Il-“Partit tal-Ħaddiema tal-Kurdistan” - “PKK”, (magħruf ukoll bħala “KADEK”; magħruf ukoll bħala “KONGRA-GEL”)

                  17.

                  “Tigri għal-Liberazzjoni ta’ Tamil Eelam” - “LTTE”

                  18.

                  L-“Armata għal-Liberazzjoni Nazzjonali” (“Ejército de Liberación Nacional”)

                  19.

                  Il-“Jihad Islamika Palestinjana” - “PIJ”

                  20.

                  Il-“Front Popolari għal-Liberazzjoni tal-Palestina” - “PFLP”

                  21.

                  Il-“Front Popolari għal-Liberazzjoni tal-Palestina – Kmand Ġenerali”, (magħruf ukoll bħala “PFLP – Kmand Ġenerali”)

                  22.

                  “Fuerzas armadas revolucionarias de Colombia” (“Il-Forzi Armati Rivoluzzjonarji tal-Kolombja”) - “FARC”

                  23.

                  “Devrimci Halk Kurtuluș Partisi-Cephesi” (L-Armata/Il-Front/Il-Partit Rivoluzzjonarju/a għal-Liberazzjoni tal-Poplu) - “DHKP/C”, (magħruf ukoll bħala “Devrimci Sol” (“Xellug Rivoluzzjonarju”), “Dev Sol”)

                  24.

                  It-“Triq li Tiddi” - “SL” (“Sendero Luminoso”)

                  25.

                  “Teyrbazen Azadiya Kurdistan” - “TAK”, (magħruf ukoll bħala l-“Kurdistan Freedom Falcons”, il-“Kurdistan Freedom Hawks”)

                  26.

                  Il-“Forzi/Grupp Magħqud(a) għad-Difiża Leġittima tal-Kolombja” - “AUC” (“Autodefensas Unidas de Colombia”)


title: Id-Deċiżjoni tal-Kunsill ta' l- 24 ta' Mejju 2004 li taħtar żewġ membri tar-Renju Unit u ħames membri supplenti tar-Renju Unit tal-Kumitat tar-Reġjuni

text:
               30.5.2006

               MT

               Il-Ġurnal Uffiċjali ta’ l-Unjoni Ewropea

               268

         ID-DEĊIŻJONI TAL-KUNSILL
   ta' l-24 ta' Mejju 2004
   li taħtar żewġ membri tar-Renju Unit u ħames membri supplenti tar-Renju Unit tal-Kumitat tar-Reġjuni
   (2004/649/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern tar-Renju Unit,
   Billi:

               (1)

               Fit-22 ta' Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni (1).

               (2)

               Il-post ta' membru tal-Kumitat tar-Reġjuni sar vakanti wara l-iskadenza tal-mandat tas-Sinjura Christine MAY, li dwaru l-Kunsill kien notifikat fl-24 ta' Lulju 2003, il-postijiet ta' tliet membri supplenti tal-Kumitat tar-Reġjuni saru vakanti wara l-iskadenza tal-mandati tas-Sinjura Diane BUNYAN, tas-Sinjur Hugh HALCRO-JOHNSTON u tas-Sinjura Irene McGUGAN, li dwaru l-Kunsill kien notifikat fl-24 ta' Lulju 2003; post ta' membru sar vakanti wara r-riżenja tas-Sinjura Irene OLDFATHER, li dwaru l-Kunsill kien notifikat fil-5 ta' Mejju 2004 u żewġ postijiet ta' membri supplenti saru vakanti wara n-nomina tas-Sinjur Jack McCONNELL u tas-Sinjur Corrie McCHORD bħala membri sħaħ,

         IDDEĊIEDA KIF ĠEJ:
   Artikolu Uniku

               a)

                           1.

                           Is-Sinjur Jack McCONNELL
                           First Minister, Scottish Parliament
                           huwa b'dan maħtur membru tal-Kumitat tar-Reġjuni minflok is-Sinjura Irene OLDFATHER

                           2.

                           Is-Sinjur Corrie McCHORD
                           Leader Stirling Council
                           huwa b'dan maħtur membru tal-Kumitat tar-Reġjuni minflok is-Sinjura Christine MAY

               b)

                           1.

                           Is-Sinjura Helen HOLLAND
                           Bristol City Council
                           hija b'dan maħtura membru supplenti tal-Kumitat tar-Reġjuni minflok is-Sinjura Diane BUNYAN

                           2.

                           Is-Sinjura Nicola STURGEON
                           Scottish Parliament
                           hija b'dan maħtura membru supplenti tal-Kumitat tar-Reġjuni minflok is-Sinjura Irene McGUGAN

                           3.

                           Is-Sinjur Jim McCabe
                           North Lanarkshire Council
                           huwa b'dan maħtur membru supplenti tal-Kumitat tar-Reġjuni minflok is-Sinjur Corrie McCHORD

                           4.

                           Is-Sinjur Andrew CAMPBELL
                           Leader of Dumfries and Galloway Council
                           huwa b'dan maħtur membru supplenti tal-Kumitat tar-Reġjuni minflok is-Sinjur Hugh HALCRO-JOHNSTON

                           5.

                           Is-Sinjura Irene OLDFATHER
                           Scottish Parliament
                           hija b'dan maħtura membru supplenti tal-Kumitat tar-Reġjuni minflok is-Sinjur Jack McCONNELL

         għall-bqija tal-mandati tagħhom, li jintemmu fil-25 ta' Jannar 2006.

      Magħmula fi Brussell, nhar il-24 ta' Mejju 2004.

            Għall-Kunsill

            Il-President

         D. AHERN

      (1)  ĠU L 24, tas-26.1.2002, p. 38.


title: Deċiżjoni (UE, Euratom) 2017/1614 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Eżekuttiva għall-Innovazzjoni u n-Netwerks għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/111

         DEĊIŻJONI (UE, Euratom) 2017/1614 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Innovazzjoni u n-Netwerks għas-sena finanzjarja 2015
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2015 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2015 (COM(2016) 475 — C8-0269/2016) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Innovazzjoni u n-Netwerks għas-sena finanzjarja 2015 (3),

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2014 (COM(2016) 674) u d-dokumenti ta' ħidma tas-servizzi tal-Kummissjoni li jakkumpanjawh (SWD(2016) 338, SWD(2016) 339),

               —

               wara li kkunsidra r-rapport annwali tal-Kummissjoni lill-awtorità ta' kwittanza dwar l-awditi interni mwettqa fl-2015 (COM(2016) 628) u d-dokument ta' ħidma tas-servizzi tal-Kummissjoni li jakkumpanjah (SWD(2016) 322),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Innovazzjoni u n-Netwerks għas-sena finanzjarja 2015, flimkien mar-risposta tal-Aġenzija (4),

               —

               wara li kkunsidra d-dikjarazzjoni ta' assigurazzjoni (5) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2015 (05874/2017 — C8-0038/2017),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b'mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (7), u b'mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta' Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni ta' Implimentazzjoni tal-Kummissjoni 2013/801/UE tat-23 ta' Diċembru 2013 li tistabbilixxi l-Aġenzija Eżekuttiva għall-Innovazzjoni u n-Netwerks u li tħassar id-Deċiżjoni 2007/60/KE kif emendata bid-Deċiżjoni 2008/593/KE (9),

               —

               wara li kkunsidra l-Artikolu 93 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8-0150/2017),

               A.

               billi, skont it-termini tal-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi, u billi, b'applikazzjoni tal-Artikolu 317 tat-Trattat dwar il-Funzjonament tal-Unjoni Ewropea, din għandha timplimenta l-baġit f'kooperazzjoni mal-Istati Membri, fuq ir-responsabbiltà tagħha stess, f'konformità mal-prinċipju ta' ġestjoni finanzjarja tajba;

               1.

               Jagħti l-kwittanza lid-Direttur tal-Aġenzija Eżekuttiva għall-Innovazzjoni u n-Netwerks għall-implimentazzjoni tal-baġit tal-Aġenzija Eżekuttiva għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni li hija parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u l-aġenziji eżekuttivi, kif ukoll fir-riżoluzzjoni tiegħu tas-27 ta' April 2017 dwar ir-rapporti speċjali tal-Qorti tal-Awdituri fil-kuntest tal-kwittanza lill-Kummissjoni għas-sena finanzjarja 2015 (10);

               3.

               Jagħti istruzzjonijiet lill-President tiegħu biex jgħaddi din id-deċiżjoni, id-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u r-riżoluzzjoni li hija parti integrali minn dawn id-deċiżjonijiet, lid-Direttur tal-Aġenzija Eżekuttiva għall-Innovazzjoni u n-Netwerks, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU L 69,13.3.2015.

      (2)  ĠU C 380, 14.10.2016, p. 1.

      (3)  ĠU C 417, 11.11.2016, p. 11.

      (4)  ĠU C 449, 1.12.2016, p. 219.

      (5)  ĠU C 380, 14.10.2016, p. 147.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 352, 24.12.2013, p. 65.

      (10)  Testi adottati ta' dik id-data, P8_TA(2017)0144 (ara l-paġna 66 ta' dan il-Ġurnal Uffiċjali).


title: 2014/603/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/267

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2012
   (2014/603/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2012, flimkien mat-tweġibiet tal-Fondazzjoni (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi Fondazzjoni Ewropea għat-Taħriġ (4), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0182/2014),

               1.

               Japprova l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 206.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 354, 31.12.2008, p. 82.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2016/204 tat-12 ta' Frar 2016 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE (ultra-wideband)

text:
               16.2.2016

               MT

               Il-Ġurnal Uffiċjali tal-Unjoni Ewropea

               L 39/39

         DEĊIŻJONI TAL-KUNSILL (UE) 2016/204
   tat-12 ta' Frar 2016
   dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE (ultra-wideband)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,
   Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

               (2)

               Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) għall-Ftehim ŻEE.

               (3)

               Jeħtieġ li d-Deċiżjoni ta' Implimentazzjoni tal-Kummissjoni 2014/702/UE (3) tiġi inkorporata fil-Ftehim ŻEE. Id-densità ta' konnessjonijiet bir-radju qrib l-ajruporti fl-Iżlanda u fin-Norveġja, u l-intensità tal-użu tagħhom huma ogħla milli fl-UE. Sabiex tiġi evitata l-okkorrenza ta' interferenza dannuża għal konnessjonijiet bir-radju tal-operaturi tal-mowbajl, jeħtieġ li l-Iżlanda u n-Norveġja jiġu eżentati milli jippermettu l-użu tal-banda 6,0 sa 8,5 GHz b'apparat li juża teknoloġija ultra-wideband abbord inġenji tal-ajru.

               (4)

               L-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE għandu għalhekk jiġi emendat kif meħtieġ.

               (5)

               Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' deċiżjoni mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata, f 'isem l-Unjoni, fil-Kumitat Konġunt taż-ŻEE dwar l-emenda proposta għall-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  ĠU L 305, 30.11.1994, p. 6.

      (2)  ĠU L 1, 3.1.1994, p. 3.

      (3)  Deċiżjoni ta' Implimentazzjoni tal-Kummissjoni 2014/702/UE tas-7 ta' Ottubru 2014 li temenda d-Deċiżjoni 2007/131/KE dwar il-permess ta' użu tal-ispektrum ta' frekwenzi tar-radju, għal apparat li juża teknoloġija ultra-wideband b'mod armonizzat fil-Komunità, (ĠU L 293, 9.10.2014, p. 48).

      ABBOZZ TA'
      DEĊIŻJONI TAL-KUMITAT KONĠUNT TAŻ-ŻEE Nru …/2016
      ta'
      li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:

                  (1)

                  Jeħtieġ li d-Deċiżjoni ta' Implimentazzjoni tal-Kummissjoni 2007/702/UE tas-7 ta' Ottubru 2014 li temenda d-Deċiżjoni 2007/131/KE dwar il-permess ta' użu tal-ispektrum ta' frekwenzi tar-radju għal apparat li juża teknoloġija ultra-wideband b'mod armonizzat fil-Komunità (1) tiġi inkorporata fil-Ftehim ŻEE.

                  (2)

                  L-Anness XI tal-Ftehim ŻEE għandu għalhekk jiġi emendat kif meħtieġ,

            ADOTTA DIN ID-DEĊIŻJONI:
      Artikolu 1
      Il-punt 5cw (id-Deċiżjoni tal-Kummissjoni 2007/131/KE) tal-Anness XI tal-Ftehim ŻEE huwa emendat kif ġej:

                  1.

                  Jiżdied it-test li ġej:
                  “Id-dispożizzjonijiet tad-Deċiżjoni għandhom, għall-finijiet ta' dan il-Ftehim, jinqraw bl-adattament li ġej:
                  L-Iżlanda u n-Norveġja jkunu eżenti milli jippermettu l-użu tal-banda 6,0 sa 8,5 GHz b'apparat li juża teknoloġija ultra-wideband abbord inġenji tal-ajru.”.

                  2.

                  Jiżdied l-inċiż li ġej:

                              “—

                                 32014 D 0702: Id-Deċiżjoni ta' Implimentazzjoni tal-Kummissjoni 2014/702/UE tas-7 ta' Ottubru 2014 (ĠU L 293, 9.10.2014, p. 48).”.

            Artikolu 2
      It-testi tad-Deċiżjoni ta' Implimentazzjoni 2014/702/UE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE (2).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.

         Magħmul fi Brussell,

               Għall-Kumitat Konġunt taż-ŻEE

               Il-President

            […]

               Is-Segretarji għall-Kumitat Konġunt taż-ŻEE

            […]

         (1)  ĠU L 293, 9.10.2014, p. 48.

         (2)  [Ebda rekwiżit kostituzzjonali mhuwa indikat.] [Rekwiżiti kostituzzjonali indikati]


title: 2012/579/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet taċ-Ċentru Ewropew ta’ Monitoraġġ għad-Drogi u d-Dipendenza mid-Drogi għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/212

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet taċ-Ċentru Ewropew ta’ Monitoraġġ għad-Drogi u d-Dipendenza mid-Drogi għas-sena finanzjarja 2010
   (2012/579/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0134/2012),

               1.

               Japprova l-għeluq tal-kontijiet tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 156.

      (2)  ĠU L 248, 16.9.2002, p. 1.

      (3)  ĠU L 376 27.12.2006, p. 1.

      (4)  ĠU L 357, 31.12.2002, p. 72.


title: Deċiżjoni tal-Kunsill 2011/171/PESK tal- 21 ta’ Marzu 2011 li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova

text:
               22.3.2011

               MT

               Il-Ġurnal Uffiċjali tal-Unjoni Ewropea

               L 76/62

         DEĊIŻJONI TAL-KUNSILL 2011/171/PESK
   tal-21 ta’ Marzu 2011
   li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Settembru 2010, il-Kunsill adotta d-Deċiżjoni 2010/573/PESK (1).

               (2)

               Abbażi ta’ reviżjoni tad-Deċiżjoni 2010/573/PESK, il-miżuri restrittivi għandhom jiġu estiżi sal-31 ta’ Marzu 2012.

               (3)

               Madankollu, sabiex jitħeġġeġ il-progress fil-kisba ta’ ftehim politiku għall-konflitt Transnistrijan, jiġu indirizzati l-problemi li għad fadal tal-iskejjel li jgħallmu bil-kitba Latina u tiġi restawrata l-libertà ta’ moviment tal-persuni, il-miżuri restrittivi għandhom ikunu sospiżi sat-30 ta’ Settembru 2011. Fi tmiem dak il-perijodu, il-Kunsill għandu jirrevedi l-miżuri restrittivi fid-dawl tal-iżviluppi, b’mod partikolari fl-oqsma msemmija hawn fuq. Il-Kunsill jista’ jiddeċiedi li japplika mill-ġdid jew ineħħi r-restrizzjonijiet fuq l-ivvjaġġar fi kwalunkwe ħin,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/573/PESK hija b’dan emendata kif ġej:

               1.

               L-Artikolu 4(2) huwa sostitwit bit-test li ġej:
               “2.   Din id-Deċiżjoni għandha tapplika sal-31 ta’ Marzu 2012. Hija għandha tkun riveduta kontinwament. Hija tista’ tiġġedded, jew tiġi emendata, kif adatt, jekk il-Kunsill iqis li l-objettivi tagħha ma jkunux intlaħqu.”

               2.

               L-Artikolu 4(3) huwa sostitwit bit-test li ġej:
               “3.   Il-miżuri restrittivi previsti f’din id-Deċiżjoni għandhom ikunu sospiżi sat-30 ta’ Settembru 2011. Fi tmiem dak il-perijodu, il-Kunsill għandu jirrevedi l-miżuri restrittivi.”

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Marzu 2011.

            Għall-Kunsill

            Il-President

         C. ASHTON

      (1)  ĠU L 253, 28.9.2010, p. 54.


title: 2008/534/KE: Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/174

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005
   (2008/534/KE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005, flimkien mat-tweġibiet taċ-Ċentru (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill ta' l-21 ta' April 2004 li jistabbilixxi Ċentru Ewropew tal-Prevenzjoni u l-Kontroll tal-Mard (4), u b'mod partikulari l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0119/2007),

               1.

               Jinnota li l-kontijiet annwali finali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005, huma kif ġej:
               Kont ta' dħul u nfiq għas-sena finanzjarja 2005
                      (6)

                           (f'EUR)

                           2005

                              DĦUL

                           Is-Sussidju tal-Kummissjoni (għall-baġit tat-tħaddim ta' l-aġenzija)

                           3 402 280,45

                           Dħul tal-miżati

                           Dħul ieħor

                              DĦUL TOTALI (a)

                              3 402 280,45

                              NEFQA

                              Titolu I:l-Istaff Ħlasijiet

                           Approprjazzjonijiet trasferiti

                           - 500 909,02

                              Titolu II: Nefqa amministrattiva

                           - 361 771,74

                           Ħlasijiet

                           Approprjazzjonijiet trasferiti

                           - 597 024,15

                              Titolu III: Nefqa tat-tħaddim

                           - 534 581,62

                           Ħlasijiet

                           Approprjazzjonijiet trasferiti

                           -69 773,55

                           - 540 654,36

                              NEFQA TOTALI (b)

                              -2 604 714,44

                              RIŻULTAT TAL-BAĠIT GĦAS-SENA FINANZJARJA (a - b)

                              797 566,01

                           Kanċellażżjoni ta' pagamenti li ma ntużawx trasferiti mis-snin ta' qabel

                           Aġġustament għat-trasferimenti ta' approprjazzjonijiet mis-snin ta' qabel disponibbli għal 31.12 li ġejjin minn dħul assenjat

                           Differenzi tal-kambju għas-sena (dħul +/- telf-)

                           -10 168,55

                              Bilanċ ta' l-implimentazzjoni baġitarja għas-sena finanzjarja

                              787 397,46

                           Parti mis-sussidju biex jiġi rimbusat lill-E.C.

                           - 787 397,46

                              L-impatt fuq l-Assi

                           L-impatt fuq l-Assi u d-deprezzament

                           222 011,07

                              L-impatt fuq id-Dovuti tas-sena

                           Trasferimenti

                           1 437 007,72

                           Dovuti

                           - 363 538,58

                              Aġġustamenti oħra

                           - 448 377,86

                           Il-passiv pendenti

                           20 636,80

                           Pagamenti bil-quddiem & spejjeż differiti

                           63 108,90

                           Tranżitu ta'merkanzija

                           -8 490,00

                           Pagamenti ta' servizzi fuq kummissjoni

                           31 250,85

                           Dħul eċċezzjonali

                              953 608,90

                              Riżultati ta' l-aġġustamenti ekonomiċi għas-sena finanzjarja (e)

               2.

               Japprova l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, lid-direttur eżekuttv taċ-Ċentru tal-Prevenzjoni u l-Kontroll tal-Mard, lill-Kummissjoni u lill-Qorti ta' l-Awdituri, u sabiex jiżġura li tiġi ppubblikata fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 31.

      (2)  ĠU C 312, 19.12.2006, p. 54.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L OJ L 142, 30.4.2004, p. 1.

      (5)  ĠU L 357, 31.12.2002, p. 72.

      (6)  Figuri tas-sena 2005 biss minħabba li hija Aġenzija li għadha kemm ġiet mwaqqfa.

      NR – Varjazzjonijiet fit-totali ġejjin mill-fatt li n-numri tnaqqsu jew żdiedu sa l-eqreb numru sħiħ.
   Data ta' l-Aġenzija Sors – Din it-tabella tagħti sommarju tad-data fornuta mill-Aġenzija fil-kontijiet annwali tagħha.


title: 2014/409/UE: Deċiżjoni tal-Kunsill tat- 23 ta' Ġunju 2014 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet

text:
                  28.6.2014

                  MT

                  Il-Ġurnal Uffiċjali tal-Unjoni Ewropea

                  L 190/78

            DEĊIŻJONI TAL-KUNSILL
      tat-23 ta' Ġunju 2014
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet

         (2014/409/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 46 u 48 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim taż-ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim taż-ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 tiegħu.

                  (3)

                  Il-Protokoll 31 tal-Ftehim taż-ŻEE fih dispożizzjonijiet u arranġamenti rigward il-kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Huwa xieraq li tiġi estiża l-kooperazzjoni tal-Partijiet Kontraenti għall-Ftehim taż-ŻEE sabiex tinkludi l-kooperazzjoni dwar il-moviment ħieles tal-ħaddiema, il-koordinazzjoni tas-sistemi tas-sigurtà soċjali u l-miżuri għall-migranti, inklużi l-migranti minn pajjiżi terzi.

                  (5)

                  Il-Protokoll 31 tal-Ftehim taż-ŻEE għandu għalhekk jiġi emendat skont dan sabiex din il-kooperazzjoni estiża tkun tista' sseħħ mill-1 ta' Jannar 2014.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim taż-ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, it-23 ta' Ġunju 2014.

               Għall-Kunsill

               Il-President

            C. ASHTON

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta'
         li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim taż-ŻEE'”), u partikolarment l-Artikoli 86 u 98 tiegħu,
         Billi:

                     (1)

                     Huwa xieraq li tiġi estiża l-kooperazzjoni tal-Partijiet Kontraenti għall-Ftehim taż-ŻEE sabiex tinkludi l-kooperazzjoni rigward il-moviment ħieles tal-ħaddiema, il-koordinazzjoni tas-sistemi tas-sigurtà soċjali u l-miżuri għall-migranti, inklużi l-migranti minn pajjiżi terzi,

                     (2)

                     Il-Protokoll 31 għall-Ftehim taż-ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014.

               ADOTTA DIN ID-DEĊIŻJONI:
         Artikolu 1
         L-Artikolu 5 tal-Protokoll 31 tal-Ftehim taż--ŻEE għandu jiġi emendat kif ġej:

                     1.

                     Il-paragrafu li ġej jiddaħħal wara l-paragrafu 12:
                     “13.   Mill-1 ta' Jannar 2014, l-Istati tal-EFTA jipparteċipaw fl-azzjonijiet iffinanzjati mill-intestatura baġitarja li ġejja, imdaħħla fil-baġit ġenerali tal-Unjoni Ewropea għas-sena finanzjarja 2014:

                                 —

                                    Linja Baġitarja 04 03 01 03: ‘Moviment ħieles tal-ħaddiema, koordinazzjoni tas-sistemi tas-sigurtà soċjali u miżuri għall-migranti, inklużi migranti minn pajjiżi terzi’.”

                     2.

                     Fil-paragrafu 5, il-kliem “u fl-azzjonijiet iffinanzjati mil-linji tal-baġit għas-snin finanzjarji 2012 u 2013 imsemmija fil-paragrafu 12 mill-1 ta' Jannar 2012” huma ssostitwiti bil-kliem “, fl-azzjonijiet iffinanzjati mil-linji tal-baġit għas-snin finanzjarji 2012 u 2013 imsemmija fil-paragrafu 12 mill-1 ta' Jannar 2012 u fl-azzjonijiet iffinanzjati mil-linja tal-baġit għas-sena finanzjarja 2014 imsemmija fil-paragrafu 13 mill-1 ta' Jannar 2014”.

                     3.

                     Fil-paragrafi 6 u 7, il-kliem “paragrafi 8 u 12” huma sostitwiti bil-kliem “il-paragrafi 8, 12 u 13”.

               Artikolu 2
         Din id-Deċiżjoni tidħol fis-seħħ fil-jum wara l-aħħar notifika skont l-Artikolu 103(1) tal-Ftehim taż-ŻEE (*).
         Huwa japplika mill-1 ta' Jannar 2014.
         Artikolu 3
         Din id-Deċiżjoni tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (*)  [Mhuwa indikat l-ebda rekwiżit kostituzzjonali.] [Huma indikati rekwiżiti kostituzzjonali.]


title: 2009/764/KE: Deċiżjoni tal-Parlament Ewropew u tal-Kunsill tas- 16 ta’ Settembru 2009 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’applikazzjoni tal-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               20.10.2009

               MT

               Il-Ġurnal Uffiċjali tal-Unjoni Ewropea

               L 274/28

         DEĊIŻJONI TAL-PARLAMENT EWROPEW U TAL-KUNSILL
   tas-16 ta’ Settembru 2009
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’applikazzjoni tal-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2009/764/KE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea,
   Wara li kkunsidraw il-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tagħha,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni,
   Billi:

               (1)

               Il-Fond Ewropew ta’ Aġġustament ghall-Globalizzazzjoni (EGF) ġie stabbilit sabiex jipprovdi appoġġ addizzjonali għall-ħaddiema li ingħataw is-sensja li jbatu l-konsegwenzi ta’ bidliet strutturali kbar fix-xejriet kummerċjali dinjin, u sabiex jgħinhom fl-integrazzjoni mill-ġdid fis-suq tax-xogħol.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond sal-limitu annwali ta’ EUR 500 miljun.

               (3)

               Spanja ressqet applikazzjoni għall-mobilizzazzjoni tal-EGF, fir-rigward ta’ sensji fis-settur tat-tessuti, fid-29 ta’ Diċembru 2008. Din l-applikazzjoni hija konformi mar-rekwiżiti sabiex jigu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta’ EUR 3 306 750.

               (4)

               Il-Portugall ressaq applikazzjoni għall-mobilizzazzjoni tal-EGF, fir-rigward ta’ sensji fis-settur tat-tessuti, fit-23 ta’ Jannar 2009. Din l-applikazzjoni tikkonforma mar-rekwiziti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta’ EUR 832 800.

               (5)

               L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjonijiet imressqa minn Spanja u l-Portugall,

         IDDEĊIDEW DAN LI ĠEJ:
   Artikolu 1
   Ghall-baġit ġenerali tal-Unjoni Ewropea għas-sena finanzjarja 2009, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 4 139 550 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-16 ta’ Settembru 2009.

            Ghall-Parlament Ewropew

            Il-President

         J. BUZEK

            Ghall-Kunsill

            Il-President

         C. MALMSTRÖM

      (1)  ĠU C 139, 14.6.2006, p. 1.

      (2)  GU L 406, 30.12.2006, p. 1.


title: 2012/86/UE: Deċiżjoni tal-Kunsill tal- 10 ta’ Frar 2012 li taħtar membru supplenti Finlandiż fil-Kumitat tar-Reġjuni

text:
               15.2.2012

               MT

               Il-Ġurnal Uffiċjali tal-Unjoni Ewropea

               L 41/17

         DEĊIŻJONI TAL-KUNSILL
   tal-10 ta’ Frar 2012
   li taħtar membru supplenti Finlandiż fil-Kumitat tar-Reġjuni
   (2012/86/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Finlandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Post ta’ membru supplenti fil-Kumitat tar-Reġjuni sar vakanti wara tmiem il-mandat tas-Sinjura Riitta MYLLER,

         ADOTTA DIN ID-DEĊIŻJONI:
   Artikolu 1
   Huwa b’dan maħtur bħala membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2015:

               —

               Is-Sinjura Sanna PARKKINEN, Liperin kunnanvaltuuston jäsen.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-10 ta’ Frar 2012.

            Għall-Kunsill

            Il-President

         C. ANTORINI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kunsill (UE) 2016/1859 tat-13 ta' Ottubru 2016 dwar Summit Soċjali Tripartitiku għat-Tkabbir u l-Impjiegi u li tħassar id-Deċiżjoni 2003/174/KE

text:
               20.10.2016

               MT

               Il-Ġurnal Uffiċjali tal-Unjoni Ewropea

               L 284/27

         DEĊIŻJONI TAL-KUNSILL (UE) 2016/1859
   tat-13 ta' Ottubru 2016
   dwar Summit Soċjali Tripartitiku għat-Tkabbir u l-Impjiegi u li tħassar id-Deċiżjoni 2003/174/KE
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 352 tiegħu,
   Wara li kkunsidra l-proposta tal-Kummissjoni Ewropea,
   Wara li l-abbozz tal-att leġislattiv intbagħat lill-parlamenti nazzjonali,
   Wara li kkunsidra l-kunsens tal-Parlament Ewropew,
   Filwaqt li jaġixxi skont proċedura leġislattiva speċjali,
   Billi:

               (1)

               L-Artikolu 3 tat-Trattat dwar l-Unjoni Ewropea (TUE) jistipula li wieħed mill-għanijiet tal-Unjoni hija l-ħidma lejn ekonomija tas-suq soċjali li tkun kompetittiva ferm, bil-mira li jkun hemm impjieg sħiħ u progress soċjali

               (2)

               Meta tkun qiegħda tiddefinixxi u timplimenta l-politiki u l-attivitajiet tagħha, l-Unjoni trid tqis id-dimensjoni soċjali tagħhom, b'mod partikolari r-rekwiżiti marbuta mal-promozzjoni ta' livell għoli ta' impjiegi, mal-garanzija ta' protezzjoni soċjali xierqa, mal-ġlieda kontra l-esklużjoni soċjali, u ma' livell għoli ta' edukazzjoni, taħriġ u protezzjoni tas-saħħa tal-bniedem, f'konformità mal-Artikolu 9 tat-Trattat dwar il-Funzjonament tal-Unjoni Ewropea (TFUE).

               (3)

               L-Unjoni tirrikonoxxi u tippromwovi r-rwol tas-sħab soċjali fil-livell tagħha, u tiffaċilita d-djalogu bejniethom filwaqt li tirrispetta l-awtonomija tagħhom, f'konformità mal-Artikolu 152 tat-TFUE. Għall-finijiet ta' konċertazzjoni ta' grad għoli mas-sħab soċjali Ewropej dwar l-istrateġija ġenerali stabbilita mill-Kunsill Ewropew ta' Lisbona tat-23 u l-24 ta' Marzu 2000, permezz tad-Deċiżjoni tal-Kunsill 2003/174/KE (1) twaqqaf Summit Soċjali Tripartitiku għat-Tkabbir u l-Impjiegi (is-“Summit”). Is-Summit issa ġie rikonoxxut fl-Artikolu 152 tat-TFUE bħala komponent integrali tad-djalogu soċjali fil-livell tal-Unjoni.

               (4)

               L-Unjoni u l-Istati Membri tagħha huma impenjati li jikkooperaw fi ħdan il-qafas tal-istrateġija Ewropea 2020, li hija strateġija integrata maħsuba biex tagħti spinta lill-potenzjal tal-Unjoni għat-tkabbir u għall-impjiegi matul il-perjodu 2010-2020 (l-“istrateġija Ewropa 2020”). L-istrateġija Ewropea 2020 qed timmira biex iżżid il-koordinazzjoni bejn politiki nazzjonali u politiki Ewropej. Addizzjonalment, l-Unjoni rrikonoxxiet il-ħtieġa li ssaħħaħ is-sjieda u l-involviment tas-sħab soċjali f'dik l-istrateġija biex dan jippermetti lis-sħab soċjali jikkontribwixxu attivament għall-implimentazzjoni tal-objettivi ta' dik l-istrateġija.

               (5)

               Ir-Regolament (UE) Nru 1175/2011 tal-Parlament Ewropew u tal-Kunsill (2) jenfasizza li s-sħab soċjali għandhom ikunu involuti fi ħdan il-qafas tas-Simestru Ewropew, fil-kwistjonijiet ta' politika ewlenija, fejn rilevanti, f'konformità mad-dispożizzjonijiet tat-TFUE u l-arranġamenti legali u politiċi nazzjonali.

               (6)

               Fil-konklużjonijiet tiegħu tat-28 ta' Ġunju 2013, il-Kunsill Ewropew innota li d-dimensjoni soċjali tal-Unjoni Ekonomika u Monetarja għandha tiġi msaħħa, u f'dan il-kuntest enfasizza r-rwol ewlieni tas-sħab soċjali u tad-djalogu soċjali. Għaldaqstant, il-Kummissjoni fil-Komunikazzjoni tagħha tat-2 ta' Ottubru 2013 intitolata “Tisħiħ tad-dimensjoni soċjali tal-Unjoni Ekonomika u Monetarja”, indirizzat il-kwistjoni li jiġi promoss id-djalogu soċjali fil-livell nazzjonali u fil-livell tal-Unjoni u ħabbret proposta biex issir reviżjoni tad-Deċiżjoni 2003/174/KE b'referenza għas-Summit bħala opportunità biex jiġu involuti s-sħab soċjali fil-proċess tas-Simestru Ewropew.

               (7)

               Mit-twaqqif tiegħu taħt id-Deċiżjoni 2003/174/KE, is-Summit laħaq l-għan ewlieni tiegħu li jippermetti konċertazzjoni ta' livell għoli. Huwa kkontribwixxa b'mod pożittiv għall-iżvilupp tad-djalogu soċjali f'livell tal-Unjoni taħt l-Istrateġija ta' Lisbona matul il-perjodu 2000-2010, u taħt l-istrateġija Ewropa 2020.

               (8)

               Fid-Dikjarazzjoni konġunta tagħhom dwar l-Involviment tas-Sħab Soċjali fil-Governanza Ekonomika Ewropea tal-24 ta' Ottubru 2013, iffirmat mill-Konfederazzjoni Ewropea tat-Trade Unions (KETU) min-naħa tal-ħaddiema, u l-Konfederazzjoni tan-Negozji Ewropej (BUSINESSEUROPE), iċ-Ċentru Ewropew ta' Intrapriżi b'Parteċipazzjoni Pubblika u ta' Intrapriżi ta' Interess Ekonomiku Ġenerali (CEEP) u l-Assoċjazzjoni Ewropea tal-Artiġjanat u tal-Intrapriżi Żgħar u Medji (UEAPME) min-naħa ta' min iħaddem, is-Sħab Soċjali Ewropej sejħu għal proċess koerenti ta' konsultazzjoni mas-sħab soċjali fil-kuntest tas-Semestru Ewropew, u kkonfermaw l-appoġġ tagħhom għas-Summit.

               (9)

               Il-kompiti u s-sħubija tas-Summit għandhom jiġu addattati biex iqisu t-tibdiliet istituzzjonali introdotti mit-Trattat ta' Lisbona, b'mod partikolari l-ħolqien tal-funzjoni ta' President tal-Kunsill Ewropew, kif stipulat fl-Artikolu 15 tat-TUE.

               (10)

               Din id-Deċiżjoni hija mingħajr preġudizzju għall-organizzazzjoni u t-tħaddim tas-sistemi nazzjonali ta' relazzjonijiet industrijali u djalogu soċjali.

               (11)

               It-TUE ma jipprovdix, għall-adozzjoni ta' din id-Deċiżjoni, setgħat għajr dawk taħt l-Artikolu 352 tat-TUE.

               (12)

               Id-Deċiżjoni 2003/174/KE għandha għalhekk titħassar,

         ADOTTA DIN ID-DEĊIŻJONI:
   Artikolu 1
   Kompitu
   Il-kompitu tas-Summit Soċjali Tripartitiku għat-Tkabbir u l-Impjiegi, f'konformità mat-TFUE u t-TUE u b'attenzjoni dovuta għas-setgħat tal-istituzzjonijiet u l-korpi tal-Unjoni, għandu jkun li jiżgura li jkun hemm konċertazzjoni kontinwa bejn il-Kunsill Ewropew, il-Kunsill, il-Kummissjoni u s-sħab soċjali. Is-Summit għandu jippermetti lis-sħab soċjali fil-livell Ewropew li jikkontribwixxu, fil-kuntest tad-djalogu soċjali tagħhom, għall-komponenti diversi tal-istrateġija tal-Unjoni għat-tkabbir u l-impjiegi. Huwa għandu jgħin jiffaċilita s-sinerġiji bejn l-azzjonijiet tal-Kunsill Ewropew, il-Kunsill, il-Kummissjoni u s-sħab soċjali bil-għan tal-promozzjoni tat-tkabbir, livell għoli ta' imjiegi, il-garanzija ta' protezzjoni soċjali xierqa, il-ġlieda kontra l-esklużjoni soċjali u livell għoli ta' edukazzjoni, taħriġ u protezzjoni tas-saħħa tal-bniedem. Għal dak il-għan, għandu jibbaża fuq ix-xogħol tal-bidu u d-diskussjonijiet bejn il-Kunsill, il-Kummissjoni u s-sħab soċjali fil-forums differenti ta' konċertazzjoni dwar materji ekonomiċi, soċjali u ta' impjiegi.
   Artikolu 2
   Sħubija
   1.   Is-Summit għandu jikkonsisti mill-Presidenti tal-Kunsill Ewropew u l-Kummissjoni, u, rappreżentati fl-ogħla livell, il-Presidenza attwali tal-Kunsill, iż-żewġ presidenzi sussegwenti tal-Kunsill u s-sħab soċjali. Il-Ministri mit-tliet Presidenzi tal-Kunsill u l-Kummissarju responsabbli mill-impjiegi u l-affarijiet soċjali għandhom jieħdu sehem ukoll fis-Summit. Skont l-aġenda, Ministri oħrajn mit-tliet Presidenzi tal-Kunsill u Kummissarji oħrajn jistgħu wkoll jiġu mistiedna biex jieħdu sehem fis-Summit.
   2.   Ir-rappreżentanti tas-sħab soċjali għandhom jiġu maqsumin f'żewġ delegazzjonijiet indaqs, waħda b'10 rappreżentanti tal-ħaddiema fiha u l-oħra b'10 rappreżentanti ta' min iħaddem fiha, b'kont meħud tal-ħtieġa li tkun żgurata parteċipazzjoni bilanċjata bejn l-irġiel u n-nisa.
   3.   Iż-żewġ delegazzjonijiet għandhom jikkonsistu minn rappreżentanti tal-organizzazzjonijiet transindustrijali Ewropej, jew li jirrappreżentaw l-interessi ġenerali jew l-interessi aktar speċifiċi tal-persunal ta' superviżjoni u maniġerjali u ta' intrapriżi żgħar u ta' daqs medju fil-livell Ewropew.
   Il-koordinazzjoni teknika għandha tingħata lid-delegazzjoni tal-ħaddiema mill-Konfederazzjoni Ewropea tat-Trade Unions (KETU) u lid-delegazzjoni ta' min iħaddem mill-Konfederazzjoni tan-Negozji Ewropej (BUSINESSEUROPE). Il-KETU u l-BUSINESSEUROPE għandhom jiżguraw li l-fehmiet espressi mill-organizzazzjonijiet speċifiċi u settorjali jkunu meqjusa bis-sħiħ fil-kontributi tagħhom u għandhom, fejn xieraq, jinkludu r-rappreżentanti ta' wħud minn dawk l-organizzazzjonijiet fid-delegazzjonijiet tagħhom.
   Artikolu 3
   Tħejjija
   1.   L-aġenda tas-Summit għandha tkun iddeterminata b'mod konġunt mill-Kunsill, mill-Kummissjoni u mill-organizzazzjonijiet transindustrijali li jirrapreżentaw lill-ħaddiema u lil min iħaddem li jkunu qed jieħdu sehem fix-xogħol tas-Summit. Għal dan il-għan, għandhom isiru għadd ta' laqgħat preparatorji bejn il-Kunsill, il-Kummissjoni, il-KETU u l-BUSINESSEUROPE.
   2.   Il-materji fuq l-aġenda għandhom ikunu diskussi mil-laqgħa tal-Kunsill fil-konfigurazzjoni tiegħu ta' Impjiegi, Politika Soċjali, Saħħa u Affarijiet tal-Konsumatur skont kif xieraq mill-kontribuzzjoni tal-korpi preparatorji tiegħu.
   3.   Il-Kummissjoni għandha tipprovdi appoġġ ta' segretarjat lis-Summit. Is-segretarjat għandu jiżgura b'mod partikolari li d-dokumenti jitqassmu f'ħin propizju. Għall-finijiet ta' tħejjija u l-organizzar ta' laqgħat, is-segretarjat tas-Summit għandu jistabbilixxi l-kuntatti xierqa mal-KETU u l-BUSINESSEUROPE, li t-tnejn għandhom ikunu responsabbli mill-koordinazzjoni tad-delegazzjonijiet rispettivi tagħhom.
   Artikolu 4
   Operat
   1.   Is-Summit għandu jiltaqa' mill-inqas darbtejn fis-sena. Il-laqgħat għandhom isiru qabel is-seduti rispettivi tar-rebbiegħa u tal-ħarifa tal-Kunsill Ewropew.
   2.   Is-Summit għandu jkun presedut b'mod konġunt mill-President tal-Kunsill Ewropew u l-President tal-Kummissjoni, bil-parteċipazzjoni tal-Presidenza attwali tal-Kunsill.
   3.   Il-laqgħat tas-Summit għandhom jissejħu mill-presidenti konġunti fuq inizjattiva tagħhom stess, b'konsultazzjoni mas-sħab soċjali.
   4.   Il-President tal-Kunsill Ewropew għandu jirrapporta lill-Kunsill Ewropew dwar id-diskussjonijiet u l-eżiti tas-Summit.
   Artikolu 5
   Informazzjoni
   Il-presidenti konġunti għandhom iħejju sommarju tad-diskussjonijiet tas-Summit biex jinfurmaw lill-konfigurazzjonijiet rilevanti tal-Kunsill, lill-Parlament Ewropew u lill-pubbliku ġenerali.
   Artikolu 6
   Tħassir
   Id-Deċiżjoni 2003/174/KE hija b'dan imħassra b'effett mill-21 ta' Ottubru 2016.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-13 ta' Ottubru 2016.

            Għall-Kunsill

            Il-President

         J. RICHTER

      (1)  Deċiżjoni tal-Kunsill 2003/174/KE tas-6 ta' Marzu 2003 li tistabbilixxi Summit Tripartit Soċjali għall-Iżvilupp u x-Xogħol (ĠU L 70, 14.3.2003, p. 31).

      (2)  Regolament (UE) Nru 1175/2011 tal-Parlament Ewropew u tal-Kunsill tas-16 ta' Novembru 2011 li jemenda r-Regolament tal-Kunsill (KE) Nru 1466/97 dwar it-tisħiħ tas-sorveljanza ta' pożizzjonijiet tal-budget u s-sorveljanza u l-koordinazzjoni ta' politika ekonomika (ĠU L 306, 23.11.2011, p. 12).


title: Id-Deċiżjoni tal-Kumitat Eżekuttiv ta' l-14 ta' Diċembru 1993 li jġedded il-viża uniformi (sch/kom-ex (93)21)

text:
Avviż Legali Importanti

|

41993D0021

Official Journal L 239 , 22/09/2000 P. 0151 - 0153

		Id-Deċiżjoni tal-Kumitat Eżekuttivta' l-14 ta' Diċembru 1993li jġedded il-viża uniformi(sch/kom-ex (93)21)IL-KUMITAT EŻEKUTTIV,Wara li kkunsidra l-Artikolu 132 tal-Konvenjzoni li timplimenta l-Ftehim Schengen,Wara li kkunsidra l-Artikolu 17(3)(e) tal-Konvenzjoni hawn fuq imsemmija,IDDEĊIDA DAN LI ĠEJ:Il-viża uniformi għandha tiġi mġedda skond il-prinċipji komuni preskritti fid-dokument anness ma' dan id-dokument.Pariġi, l-14 ta' Diċembru 1993.Il-PresidentA. Lamassoure--------------------------------------------------L-ANNESS DWAR IT-TIĠDIF TAL-VIŻI UNIFORMIIL-PRINĊIPJI KOMUNI1. L-Artiklu 17(3)(e) tal-Konvenzjoni li Timplimentata jippreskrivvi li l-Kumitat Eżekuttiv għandu jieħu d-deċiżjonijiet meħtieġa għat-tiġdid tal-viżi skond l-interessi tal-Partijiet kollha Kontraenti. Din id-dispożizzjoni għandha tkun il-bażi legali għall-prinċipji komuni ddefiniti hawn taħt.2. Il-viża tista' tkun imġedda jekk fatti oħra ġodda jqumu minn meta kienet inħarġet il-viża. L-applikazzjonijiet biex tkun imġedda l-viża fuq il-bażijiet li ġejjin għandhom ikollhom magħhom il-provi meħtieġa: forza maġġura, umanitarja, raġunijiet serji okkupazzjonali jew personali. L-applikazzjonijiet ma jistgħux, taħt ebda ċirkostanza, jirriżultataw fil-għan li l-viża tinbidel. Għandha tkun l-awtorità amministrattiva kompetenti li tiddeċidi jekk ir-raġuni attwalment mogħtija tikonstitwixxix jew le l-bażi għat-tiġdid.3. L-estensjoni ta' viża ma għandhiex tirriżulta f'durata li teċċedi 90 ġurnata.4. Il-viża tista' tkun imġedda bi qbil mal-proċeduri nazzjonali.5. L-awtorità kompetenti għandha tkun dik tal-Parti Kontaenti li fuq it-territorju tagħha l-aljen ikun meta l-applikazzjoni tiġi sottomessa anki jekk l-estensjoni tal-viża tfisser li l-applikant ikun se jsiefer għat-territorju ta' Parti Kontraenti oħra.F'kull wieħed mill-Partijiet Kontraenti, l-awtoritajiet amministrattivi li ġejjin għandhom ikunu responsabbli biex iġġeddu l-viża:France: | Prefectures (f'Pariġi, il-kwartieri ġenerali tal-pulizija). |Spain: | għal passaporti ordinarji: "gobiernos civiles y por su delegación las comisarias de policía" (prefectures u, fejn awtorizzat mid-delegazzjoni, l-għases tal-pulizija); għall-passaporti diplomatiċi u tas-servizz: "Ministerio de Asuntos Exteriores" (Il-Ministeru għall-Affarijiet Barranin. |L-Italja | "Ufficio degli Stranieri (Questure Republica)" Id-Dipartiment ta' l-Alieni. (Prefectures tal-pulizija tar-Reppublika Taljana). |Il-Greċja | "Υπεργειο Δημοσιας Ταξης (Γραφεια Αλλοδαπων)" (Ministry of Public Order – Aliens Department). |Il-Portugall: | "Serviço de Estrangeiros e Fronteiras""Ministério da Administracão Interna" (Id-Dipartiment ta' l-Alieni u l-Fruntieri fil-Ministeru ta' l-Intern). |il-Ġermanja: | "Ausländeramt der jeweiligen Stadt oder des Landkreises" (Id-Dipartiment ta' Alieni tal-pajjiż jew id-distrett amministrattiv). |Il-Belġju: | għal viżas ordinarji: Il-Ġvernijiet tal-Provinċja; għall-viżi diplomatiċi u tas-servizz: Il-Ministeru għall-Affarijiet Barranin. |L-Olanda: | għall-viżi ordinarji: "Hoofden van de plaatselijke politie" (Il-Kapijiet tal-Pulizija Lokali); għal viżi diplomatiċi u tas-servizz: "Ministerie van Buitenlandse Zaken" (Il-Ministeru għall-Affarijiet Barranin). |Il-Lussemburgu | għal viżi kollha: l-uffiċċji tal-passaport u l-viża fil-Ministeru ta' l-Affarijiet Barranin. |6. Skond il-proċeduri nazzjonali, l-estensjoni ta' viżi uniformi għandha tieħdu l-forma ta', viża ġdida li teħel jew timbru.7. Tista' tintalab miżata għall-estensjoni tal-viżi.8. Meta l-applikanti huma nazzjonali tal-pajjiżi, jew huma ta' xi kategorija suġġetta minn wieħed jew aktar Partijiet Kontraenti għall-proċedura ta' konsultazzjoni li tinvolvi l-awtoritajiet ċentrali, it-tiġdid tal-viża għandu jkompli jkun iggarantit biss f'każijiet eċċeżjonali. Jekk il-viża hija mġedda, l-awtorità ċentrali tal-pajjiż li rapreżentant konsulari tiegħu ħareġ il-viża għandu jkun infurmat b'dan.9. Sakemm ma jiġix deċiż mod ieħor mill-awtorità amministrattiva li ġġedded il-viża, il-viża mġedda għandha tibqa' viża uniformi, li tintitola d-dħul għat-territorju tal-Partijiet kollha Kontraenti li għalihom l-viża kienet valida fil-ħin tal-ħruġ.--------------------------------------------------


title: 2013/70/UE: Deċiżjoni tal-Kunsill tat- 28 ta’ Jannar 2013 li taħtar membru Taljan fil-Kumitat tar-Reġjuni

text:
               1.2.2013

               MT

               Il-Ġurnal Uffiċjali tal-Unjoni Ewropea

               L 32/18

         DEĊIŻJONI TAL-KUNSILL
   tat-28 ta’ Jannar 2013
   li taħtar membru Taljan fil-Kumitat tar-Reġjuni
   (2013/70/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Francesco MUSOTTO, sar vakanti siġġu ta’ membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sur Rosario CROCETTA, Presidente della Regione Siciliana.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-28 ta’ Jannar 2013.

            Għall-Kunsill

            Il-President

         S. COVENEY

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Id-Deċiżjoni tal-Kumitat Eżekuttiv tat-22 ta' Diċembru 1994 dwar l-iskambju ta' informazzjoni ta' l-istatistika dwar il-ħruġ ta' viżi uniformi (SCH/Com-ex (94)25)

text:
Avviż Legali Importanti

|

41994D0025

Official Journal L 239 , 22/09/2000 P. 0173 - 0174

		Id-Deċiżjoni tal-Kumitat Eżekuttivtat-22 ta' Diċembru 1994dwar l-iskambju ta' informazzjoni ta' l-istatistika dwar il-ħruġ ta' viżi uniformi(SCH/Com-ex (94)25)IL-KUMITAT EŻEKUTTIV,Wara li kkunsidra l-Artikolu 132 tal-Konvenjzoni li timplimenta l-Ftehim ta' Schengen,Wara li kkunsidra l-Artikolu 12(3) tal-Konvenzjoni hawn fuq imsemmija,IDDEĊIEDA DAN LI ĠEJ:1. Il-Partijiet Kontraenti għandhom jiskambjaw informazzjoni ta' statistika ma' xulxin dwar il-ħruġ ta' viżi uniformi. It-tabella mehmuża hawnhekk tindika x'informazzjoni għandha tinġabar u l-intervalli dan it-tibdil għandu jsir.2. Il-Partijiet Kontrattani għandhom jibagħtu l-informazzjoni ta' statistika lis-Segretarjat Ġenerali ta' Schengen. Is-Segretarjat għandu jiġbor din l-informazzjoni u jħejji tabelli globali li jagħtu ħarsa sewwa ta' kull perjodu, li għandu jagħmilha disponibbli lill-Partijiet Kontrattanti.3. Minkejja dan l-iskambju imsemmi, informazzjoni ta' statistika tista' tinbidel lokalment fi ħdan il-qafas ta' koperazzjoni konsulari skond il-proċedura miftiehma mir-Rappreżentanzi kkonċernati.Bonn, it-22 ta' Diċembru 1994.Il-PresidentBernd Schmidbauer--------------------------------------------------SCH/II-Visa (94)33 rev.Skambju ta' statistiċi dwar l-ħruġ ta' viżi1. TIBDIL TA' STATISTIĊI DWAR ĦRUĠ TA' VIŻITip ta' Viża | Frekwenza | Informazzjoni biex tinbidel |Viża uniformi maħruġa mir-rappreżentanzi diplomatiċi u konsulari | Kull sitt xhur | - Ħruġ ta' Rappreżentanza - Tip ta' viża (żmien qasir, viża ta' transitu, viża ta' transitu f'ajruport) - Tip ta' dokument ta' vjaġġar - Nazzjonalità |Viża uniformi (maħruġa fil-burdura) | Kull kwart ta' sena | - Ħruġ ta' post ta' burdura - Tip ta' viża - Tip ta' dokument ta' vjaġġar - Nazzjonalità |Viża b'validità limitata territorjali | Kull kwart ta' sena | - Ħrug ta' Rappreżentanza/post ta' bordura - Nazzjonalità (statistiċi għandhom jinġabru mingħajr preġudizzju għall- obbligu li javża l-Partijiet Kontraenti l-oħra) |Viża maħruġa wara konsultazzjoni ma' l-awtoritajiet ċentrali tal-Partijiet Kontraenti l-oħra | Kull sena | - Ara dokument SCH/IIViżjoni (93)20 rev.3 |--------------------------------------------------


title: 2014/252/UE: Deċiżjoni tal-Kunsill tal- 14 ta' April 2014 dwar il-konklużjoni tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni

text:
               7.5.2014

               MT

               Il-Ġurnal Uffiċjali tal-Unjoni Ewropea

               L 134/1

         DEĊIŻJONI TAL-KUNSILL
   tal-14 ta' April 2014
   dwar il-konklużjoni tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni

      (2014/252/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 79(3), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Skont id-Deċiżjoni tal-Kunsill 2012/499/UE (1), il-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni (“il-Ftehim”) ġie ffirmat fis-16 ta' Diċembru 2013, soġġett għall-konklużjoni tiegħu.

               (2)

               Il-Ftehim jistabbilixxi Kumitat Konġunt għar-Riammissjoni li ser jadotta r-regoli ta' proċedura tiegħu. Huwa xieraq li tiġi kkontemplata proċedura simplifikata għall-istabbiliment tal-pożizzjoni tal-Unjoni f'dan il-każ.

               (3)

               Skont l-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 tal-imsemmi Protokoll, ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (4)

               Skont l-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 tal-imsemmi Protokoll, l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (5)

               Skont l-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-adozzjoni ta' din id-Deċiżjoni u mhix marbuta magħha jew suġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill għandu, f'isem l-Unjoni Ewropea, jagħti n-notifika prevista fl-Artikolu 24(2) tal-Ftehim, sabiex jiġi espress il-kunsens tal-Unjoni Ewropea li tintrabat bil-Ftehim (2).
   Artikolu 3
   Il-Kummissjoni, megħjuna minn esperti mill-Istati Membri, għandha tirrappreżenta lill-Unjoni fil-Kumitat Konġunt tar-Riammissjoni mwaqqaf bl-Artikolu 19 tal-Ftehim.
   Artikolu 4
   Il-pożizzjoni tal-Unjoni fi ħdan il-Kumitat Konġunt tar-Riammissjoni dwar l-adozzjoni tar-regoli proċedurali tiegħu kif inhu meħtieġ skont l-Artikolu 19(5) tal-Ftehim għandha tittieħed mill-Kummissjoni wara konsultazzjoni ma' kumitat speċjali maħtur mill-Kunsill.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-14 ta' April 2014.

            Għall-Kunsill

            Il-President

         A. TSAFTARIS

      (1)  ĠU L 244, 8.9.2012, p. 4.

      (2)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Awtorità ta' Sorveljanza tal-EFTA Nru 186/16/COL tat-12 ta' Ottubru 2016 dwar il-konformità tar-rata unitarja tan-Norveġja għall-2016 skont l-Artikolu 17 tal-Att imsemmi fil-punt 66wm tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru) [2016/2052]

text:
               24.11.2016

               MT

               Il-Ġurnal Uffiċjali tal-Unjoni Ewropea

               L 318/52

         DEĊIŻJONI TAL-AWTORITÀ TA' SORVELJANZA TAL-EFTA
   Nru 186/16/COL
   tat-12 ta' Ottubru 2016
   dwar il-konformità tar-rata unitarja tan-Norveġja għall-2016 skont l-Artikolu 17 tal-Att imsemmi fil-punt 66wm tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru) [2016/2052]
   L-AWTORITÀ TA' SORVELJANZA TAL-EFTA,
   Wara li kkunsidrat l-Att imsemmi fil-punt 66u tal-Anness XIII tal-Ftehim ŻEE (ir-Regolament (KE) Nru 550/2004 tal-Parlament Ewropew u tal-Kunsill tal-10 ta' Marzu 2004 dwar il-forniment ta' servizzi ta' navigazzjoni tal-ajru fl-Ajru Uniku Ewropew
       (1)), u b'mod partikolari l-Artikolu 16(1) tiegħu, u l-Att imsemmi fil-punt 66wm tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru
       (2)) (“ir-Regolament ta' Implimentazzjoni (UE) Nru 391/2013”), u b'mod partikolari l-Artikolu 17(1)(d) tiegħu, it-tnejn kif adattati għall-Ftehim ŻEE permezz tal-Protokoll 1 tiegħu,
   Billi:

               (1)

               Ir-Regolament ta' Implimentazzjoni (UE) Nru 391/2013 jistabbilixxi skema komuni ta' imposti għas-servizzi tan-navigazzjoni tal-ajru. L-iskema komuni ta' imposti hija element integrali għall-ksib tal-għanijiet tal-iskema ta' prestazzjoni kif stabbilit skont l-Artikolu 11 tal-Att imsemmi f'punt 66t tal-Anness XIII tal-Ftehim taż-ŻEE (ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament Qafas)
                   (3)) u l-att imsemmi f'punt 66xf tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk
                   (4)) (“ir-Regolament ta' Implimentazzjoni (UE) Nru 390/2013”).

               (2)

               L-Att imsemmi fil-punt 66xe tal-Anness XIII tal-Ftehim ŻEE (id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019
                   (5)) jistabbilixxi l-miri tal-prestazzjoni għall-Unjoni kollha kemm hi, fosthom il-mira tal-kosteffikaċja għas-servizzi tan-navigazzjoni bl-ajru en route, espressa f'kosti unitarji determinati għall-forniment ta' dawn is-servizzi, għat-tieni perjodu ta' referenza, li jkopri u jinkludi s-snin mill-2015 sal-2019.

               (3)

               Skont l-Artikolu 17(1)(b) u (c) tar-Regolament ta' Implimentazzjoni (UE) Nru 391/2013, l-Awtorità ta' Sorveljanza tal-EFTA għandha tivvaluta r-rati unitarji tal-2016 għaż-żoni tal-imposti ppreżentati min-Norveġja lill-Awtorità sal-1 ta' Ġunju 2015 skont ir-rekwiżiti tal-Artikolu 9(1) u 9(2) ta' dak ir-Regolament. Dik il-valutazzjoni tikkonċerna l-konformità ta' dawk ir-rati unitarji mar-Regolamenti ta' Implimentazzjoni (UE) Nru 390/2013 u (UE) Nru 391/2013.

               (4)

               L-Awtorità ta' Sorveljanza tal-EFTA wettqet il-valutazzjoni tagħha tar-rati unitarji bl-appoġġ tal-Unità tar-Reviżjoni tal-Prestazzjoni tal-Eurocontrol u tal-Uffiċċju Ċentrali tal-Imposti tar-Rotot, u bl-użu tad-dejta u tal-informazzjoni addizzjonali pprovduta min-Norveġja kif ukoll bir-rapport tal-awtorità superviżorja nazzjonali dwar il-valutazzjoni tal-ispejjeż eżentati mill-mekkaniżmu tal-qsim tal-ispejjeż.

               (5)

               Abbażi ta' dik il-valutazzjoni, l-Awtorità sabet, bi qbil mal-Artikolu 17(1)(d) tar-Regolament ta' Implimentazzjoni (UE) Nru 391/2013, li r-rata għal kull unità għaż-żoni tal-imposti għall-2016 ippreżentata min-Norveġja hija konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013.

               (6)

               Skont l-Artikolu 17(1)(d) tar-Regolament ta' Implimentazzjoni (UE) Nru 391/2013, in-Norveġja għandha tiġi nnotifikata dwar dik il-kostatazzjoni.

         ADOTTAT DIN ID-DEĊIŻJONI:
   Artikolu 1
   Ir-rata unitarja en route ppreżentata min-Norveġja għall-2016, ta' NOK 381,42, hija f'konformità mal-Att imsemmi f'punt 66xf tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk) u mal-Att imsemmi fil-punt 66wm tal-Anness XIII tal-Ftehim ŻEE (ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni bl-ajru).
   Artikolu 2
   Din id-Deċiżjoni hija indirizzata lin-Norveġja.

      Magħmul fi Brussell, it-12 ta' Ottubru 2016.

            Għall-Awtorità ta' Sorveljanza tal-EFTA

         Sven Erik SVEDMAN

            Il-President

         Helga JÓNSDÓTTIR

            Membru tal-Kulleġġ

      (1)  ĠU L 96, 31.3.2004, p. 10.

      (2)  ĠU L 128, 9.5.2013, p. 31.

      (3)  ĠU L 96, 31.3.2004, p. 1.

      (4)  ĠU L 128, 9.5.2013, p. 1.

      (5)  ĠU L 71, 12.3.2014, p. 20.


title: Deċiżjoni tal-Kunsill ta' l- 20 ta' Settembru 2005 dwar il-konklużjoni ta’ Protokoll għall-Ftehim Ewro-Mediterranju li jistabbilixxu assoċjazzjoni bejn il-Komunitajiet Ewropej u l-Istati Membri tagħhhom, min-naħa waħda, u r-Renju tal-Marokk, min-naħa l-oħra, biex titqies l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika ta’ l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea

text:
               27.6.2006

               MT

               Il-Ġurnal Uffiċjali ta’ l-Unjoni Ewropea

               2

         DEĊIŻJONI TAL-KUNSILL
   ta' l-20 ta' Settembru 2005
   dwar il-konklużjoni ta’ Protokoll għall-Ftehim Ewro-Mediterranju li jistabbilixxu assoċjazzjoni bejn il-Komunitajiet Ewropej u l-Istati Membri tagħhhom, min-naħa waħda, u r-Renju tal-Marokk, min-naħa l-oħra, biex titqies l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika ta’ l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea
   (2005/695/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 tiegħu, b’rabta mat-tieni sentenza ta’ l-ewwel inċiż ta’ l-Artikolu 300 tiegħu, u t-tieni inċiż tal-paragrafu 3 ta’ l-Artikolu 300 tiegħu,
   Wara li kkunsidra l-Att ta' Adeżjoni ta' 2003, u partikolarment il-paragrafu 2 ta’ l-Artikolu 6 tiegħu,
   Wara li kkunsidra l-proposta tal-Kummissjoni,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Protokoll għall-Ftehim ta’ Assoċjazzjoni Ewro-Mediterranju li jistabbilixxi assoċazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Renju tal-Marokk, min-naħa l-oħra, ġie ffirmat f’isem il-Komunità Ewropea u l-Istati Membri tagħha, fil- […].

               (2)

               Il-Protokoll għandu jkun approvat,

         IDDEĊIEDA KIF ĠEJ:
   Artikolu Uniku
   Il-Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Renju tal-Marokk, min-naħa l-oħra, għandu jiġi approvat f’isem il-Komunità Ewropea u l-Istati Membri tagħha biex titqies l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika ta’ l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea.
   It-test tal-Protokoll hu mehmuż ma’ din id-Deċiżjoni (2).

      Magħmula fi Brussel, fi 20 ta' Settembru 2005.

            Għall-Kunsill

            Il-President

         M. BECKETT

      (1)  Opinjoni tas-6.9.2005.

      (2)  ĠU L 242, 19.9.2005, p. 2.


title: 2009/210/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali (qabel magħrufa bħala Ċentru ta' Sorveljanza Ewropew għall-Ħarsien mir-Razziżmu u l-Ksenofobija) għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/149

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali (qabel magħrufa bħala Ċentru ta' Sorveljanza Ewropew għall-Ħarsien mir-Razziżmu u l-Ksenofobija) għas-sena finanzjarja 2006
   (2009/210/KE)
   IL-PARLAMENT EWROPEW,
   wara li kkunsidra l-kontijiet finali annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali finali tal-Aġenzija tal-Unjoni Ewropea għad-Drittijiet Fundamentali (qabel magħrufa bħala Ċentru ta' Sorveljanza Ewropew għall-Ħarsien mir-Razziżmu u l-Ksenofobija) għas-sena finanzjarja 2006, flimkien mat-tweġibiet tal-Aġenzija (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jwaqqaf l-Aġenzija tal-Unjoni Ewropea għad-Drittijiet Fundamentali (4), u b'mod partikulari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Libertajiet Ċivili, il-Ġustizzja u l-Intern (A6-0113/2008),

               1.

               Jinnota li l-kontijiet annwali finali tal-Aġenzija tal-Unjoni Ewropea għad-Drittijiet Fundamentali (qabel magħrufa bħala Ċentru ta' Sorveljanza Ewropew għall-Ħarsien mir-Razziżmu u l-Ksenofobija) huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali (qabel magħrufa bħala Ċentru ta' Sorveljanza Ewropew għall-Ħarsien mir-Razziżmu u l-Ksenofobija) għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jagħmel l-arranġamenti għall-pubblikazzjoni tagħha f'Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju-Ġenerali

         Harald RØMER

      (1)  ĠU C 261, 31.10.2007, p. 1.

      (2)  ĠU C 309, 19.12.2007, p. 6.

      (3)  ĠU L 248, 16.9.2002, p. 1.

      (4)  ĠU L 53, 22.2.2007, p. 1.

      (5)  ĠU L 357, 31.12.2002, p. 72.


title: Id-Deċiżjoni tal-Parlament Ewropew tal-15 ta' Jannar 2003 li taħtar l-Ombudsman Ewropew

text:
Avviż Legali Importanti

|

32003D0158

Official Journal L 065 , 08/03/2003 P. 0026 - 0026 Official Journal 038 E , 12/02/2004 P. 0280 - 0280

		Id-Deċiżjoni tal-Parlament Ewropewtal-15 ta' Jannar 2003li taħtar l-Ombudsman Ewropew [1](2003/158/KE, Euratom)IL-PARLAMENT EWROPEW,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 21, it-tieni paragrafu, u l-Artikolu 195 tiegħu,Wara li kkonsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 107d tiegħu,Wara li kkonsidra d-deċiżjoni tiegħu tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet ta' l-Ombudsman [2], kif emendata bid-deċiżjoni tiegħu ta' l-14 ta' Marzu 2002 [3],Wara li kkonsidra r-Regola 177 tar-Regoli ta' Proċedura tiegħu,Wara li kkonsidra s-sejħa għan-nomini [4],Wara li kkonsidra l-vot tiegħu ta' l-14 u l-15 ta' Jannar 2003,IDDEĊIEDA KIF ĠEJ:Is-Sur Nikiforos DIAMANDOUROS inħatar Ombudsman Ewropew b'effett mill-1 ta'April 2003.Magħmula fi Strasburgu, fil-15 ta' Jannar 2003.Għall-Parlament EwropewIl-PresidentP. Cox[1] Din id-deċiżjoni tannulla u tissosstitwixxi Deċiżjoni 2002/103/KE, Euratom tal-Parlament Ewropew (ĠU L 43, tat-18.2.2003, p. 43).[2] ĠU L 113, 04.05.94, p. 15.[3] ĠU L 92, 09.04.02, p. 13.[4] ĠU C 213, 07.09.02, p. 10.--------------------------------------------------


title: Id-Deċiżjoni tal-Kunsill tat-28 ta' Frar 2002 dwar miżuri ta' kontroll u sanzjonijiet kriminali fuq id-droga sintetika l-ġdida PMMA

text:
Avviż Legali Importanti

|

32002D0188

Official Journal L 063 , 06/03/2002 P. 0014 - 0014

		Id-Deċiżjoni tal-Kunsilltat-28 ta' Frar 2002dwar miżuri ta' kontroll u sanzjonijiet kriminali fuq id-droga sintetika l-ġdida PMMA(2002/188/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea,Wara li kkunsidra l-Azzjoni Konġunta 97/396/JHA tas-16 ta' Ġunju 1997 dwar l-iskambju ta' l-informazzjoni, stima tar-riskju u l-kontroll tad-droga sintetika l-ġdida [1], u b'mod partikolari l-Artikolu 5(1) tiegħu,Wara li kkunsidra l-inizzjattiva tal-Kummissjoni,Billi:(1) Ir-rapport ta' stima tar-riskju dwar il-PMMA (paramethoxymethylamphetamine jew N-methyl-1-(4-methoxyphenyl)-2-aminopropane) kien imfassal, fuq bażi ta' l-Artikolu 4(3) ta' l-Azzjoni konġunta 97/396/JHA, f'laqgħa li saret taħt il-patroċinju tal-Kumitat Xjentifiku taċ-Ċentru Ewropew għall-kontroll ta' drogi u l-vizzju tad-droga.(2) Bħalissa, il-PMMA hija kkontrollata mil-Liġi nazzjonali fuq id-drogi f'erba' Stati Membri.(3) Bħalissa l-PMMA ma hi mniżżla f'ebda Skeda tal-Konvenzjoni tan-Nazzjonijiet Uniti ta' l-1971 fuq sustanzi psikotropiċi. Il-PMMA tqiegħed riskji fuq is-saħħa ta' individwi u tista' tkun ta' theddida fuq is-saħħa pubblika. Il-PMMA tixbaħ lill-amfetamina u hija simili ħafna għall-PMA li tinsab fl-ewwel Skeda tal-Kovenzjoni tan-Nazzjonijiet Uniti ta' l-1971. Il-PMMA m'għandha l-ebda valur terapewtiku.(4) Fl-Unjoni Ewropea, il-PMMA dejjem ġiet ikkunsmata mal-PMA f'pilloli meħuda bħala "ecstasy" (MDMA). Ma hemm l-ebda suq espliċitu għall-konsumaturi la għall-PMMA u lanqas għall-PMA.(5) Il-PMMA ġiet assoċjata flimkien mal-PMA ma' tliet imwiet fil-Komunità Ewropea. Studji fuq l-annimali jindikaw li d-differenza bejn id-doża attiva u d-doża letali tal-PMMA hija minima u għalhekk jeżisti riskju kbir ta' tossiċità. Jidher li l-PMMA tixbah lill-PMA u lill-MDMA fit-tossiċità.(6) Sar traffikar u distribuzzjoni tal-PMMA f'erba' Stati Membri u tlieta minn dawn għandhom informazzjoni fuq ir-rwol ta' reati organizzati fit-traffikar tal-PMMA/PMA. 18870 pillola li għandha l-PMMA nqabbdu f'29 inċidenti Ma ssirx produzzjoni fuq skala kbira ta' PMMA fl-Unjoni Ewropea. Żewġ laboratorji ġew maqbuda f'pajjiżi fl-Ewropa ta' Lvant u hemm ħsieb li l-produzzjoni qed tkompli hemmhekk.(7) Il-PMMA għandha tkun suġġetta mill-Istati Membri għall-miżuri ta' kontroll u penali kriminali, kif provdut taħt il-liġi tagħhom skond id-dmirijiet tagħhom taħt il-Konvenzjoni tan-Nazzjonijiet Uniti ta' l-1971 fuq sustanzi psikotropiċi dwar sustanzi mniżżlin fl-ewwel u t-tieni Skeda ta' l-istess,IDDEĊIEDA DAN LI ĠEJ:Artikolu 1L-Istati Membri għandhom jieħdu l-miżuri meħtieġa, skond il-liġi nazzjonali tagħhom, biex jissottomettu lill-PMMA (paramethoxymethylamphetamine jew N-methyl-1-(4-methoxyphenyl)-2-aminopropane), għal miżuri ta' kontroll u penali kriminali, kif provdut taħt il-liġi tagħhom li hija konformi mad-dmir tagħhom taħt il-Konvenzjoni tan-Nazzjonijiet Uniti ta' l-1971 fuq is-sustanzi psikotropiċi dwar is-sustanzi mniżżlin fl-iSkedi I u II għal din il-Konvenzjoni.Artikolu 2Skond it-tielet subparagrafu ta' l-Artikolu 5(1) ta' l-Azzjoni Konġunta 97/396/JHA, l-Istati Membri għandhom jieħdu l-miżuri imsemmija fl-Artikolu 1 fi żmien tliet xhur mid-data ta' meta din id-Deċiżjoni titwettaq Fi żmien sitt xhur mid-data ta' meta din id-Deċiżjoni titwettaq, l-Istati Membri għandhom jinfurmaw lis-Segretarjat Ġenerali tal-Kunsill u lill-Kummissjoni bil-miżuri li jkunu ħadu.Artikolu 3Din id-Deċiżjoni għandha tiġi ppubblikata fil-Ġurnal Uffiċjali. Għandha tidħol fis-seħħ l-għada tal-pubblikazzjoni tagħha.Magħmula fi Brussel, fit-28 ta' Frar 2002.Għall-KunsillIl-PresidentA. Acebes Paniagua[1] ĠU L 167, tal-25.6.1997, p. 1.--------------------------------------------------